Staré bukové lesy a bukové pralesy Karpát a iných regiónov Európy

Staré bukové lesy a bukové pralesy Karpát a iných regiónov Európy (angl. Ancient and Primeval Beech Forests of the Carpathians and Other Regions of Europe) je sústava území pôvodne na slovenskej a ukrajinskej strane Karpát a od roku 2011 aj v Nemecku. Celková rozloha 10 území je 29 278,9 ha a rozloha ochranného pásma 48 692,7 ha (nie je súčasťou Svetového dedičstva). Pralesy sa rozkladajú na osi smerom z Rachivského masívu (Huculské Alpy) a pohoria Čornohora na Ukrajine ďalej na západ po Bukovské a Vihorlatské vrchy na Slovensku. Karpatské bukové pralesy sa nachádzajú na pozemkoch Lesov SR. Slovenské a ukrajinské lesné porasty boli zapísané v roku 2007 pod názvom „Karpatské bukové pralesy“. V roku 2011 bol zápis rozšírený o 5 lokalít v Nemecku a do názvu bolo pridané „staré bukové lesy Nemecka“. Po rozšírení zápisu v roku 2017 o lokality v ďalších 10 európskych štátoch sa názov zmenil na Staré bukové lesy a bukové pralesy Karpát a iných regiónov Európy. Zoznam Galéria Kliknite na obrázok pre jeho zväčšenie. Referencie Iné projekty Commons ponúka multimediálne súbory na tému Staré bukové lesy a bukové pralesy Karpát a iných regiónov Európy Zdroj Enviromagazín 5/2007